《酬毗陵刘庆云湖上见赠》
明代·柴绍炳

刘生才把臂，几载客钱塘。一见如相识，重游即故乡。

春阴桑叶白，日暖柳花香。未邈湖山兴，高歌那断肠。

作者简介：（1616—1670）明末清初浙江仁和人，字虎臣，号省轩。明诸生。工诗文，下笔辄数千言。在西泠十子中，名为最著。凡天文、舆地、历法、礼制、乐律、农田、赋役、水利、兵制事，无不通晓，尤究心音韵，并好宋儒理学。明亡，隐居南屏山，以教授著述为事。有《省轩文钞》、《青凤堂诗》、《古韵通》、《白石轩杂稿》、《考古类编》。